
[bookmark: _GoBack]Yn ystod y papur adfyfyriol yma, byddaf yn trafod amryw o ddeddfau a pholisiau sydd yn sicrhau fod y gweithdrefnau cywir yn cael eu cymrud er mwyn diogelu plant. Yn gyntaf, byddaf yn trafod fy mhrofiad blaenorol o weithio gyda phlant a’r pwysigrwydd o’u diogelu. Yn ail, byddaf yn trafod pwrpas y dasg a pwysigrwydd gweithio aml-asiantaethol. Yn drydydd, byddaf yn trafod achosion o ddiogelu plant ac edrych ar sut y maent yn cael dylanwad ar ddeddfau a pholisiau ac yn olaf, byddaf cloi wrth drafod yr elfennau sydd yn bwysig i gymrud mewn i ystyriaeth er mwyn diogelu plant.
Rwyf wedi bod yn gweithio fel cynorthwydd meithrinfa dros y tair blwyddyn diwethaf yn ystod fy astudiaethau ac mae hyn wedi fy nghalluogi i ddysgu amrywiaeth eang o ddeddfau a pholisiau am blant, y pwysigrwydd o ddiogelu plant a’r hyn gallaf gwneud er mwyn sicrhau fy mod yn diogelu plant pan allan ar leoliadau blynyddoedd cynnar. Cefnogir hyn gan Prifysgol Cymru Y Drindod Dewi Sant (2018) wrth bwysleisio fod diogelu plant yn hollbwysig i sicrhau arfer da. Yn ychwanegu i hyn, nodir Canllawiau Amddiffyn Plant Cymru Gyfan (2008) mai cyfrifoldeb pob unigolyn sydd yn ymwneud â phlant a’u teuluoedd yw diogelu plant a sicrhau eu bod yn cael eu hamddiffyn o niwed. Yn yr un modd, nodir y National Day Nurseries Association (2019) fel gweithwyr proffesiynnol, ein dyletswydd ni ydy diogelu plant y feithrinfa a pwysleisir y pwysigrwydd ohono mewn ymarfer dyddiol.
Yn ystod fy amser yn gweithio yn y feithrinfa, rwyf wedi cael y cyfle i fynychu hyfforddiant ar ‘Galluogi Hawliau Plant a Phobl Ifanc’ sydd yn gysylltiedig â Confensiwn y Cenhedloedd Unedig ar Hawliau’r Plentyn. Pwysleisir Hawliau Plant Cymru (2018) pwysigrwydd yr hawliau yma sydd gan blant ac felly, manteisiais ar y cyfle hyn ac wrth fynychu yr hyfforddiant, fe ddysgais wybodaeth eang am hawliau plant a’r pwysigrwydd ohonynt.
Mae yna amryw o bolisiau yn y feithrinfa, fodd bynnag byddaf yn canolbwyntio yn bennaf ar y polisiau sydd yn gysylltiedig â diogelu plant. Un enghraifft yw y ‘Polisi Diogelu Plant’ sydd yn pwysleisio y pwysigrwydd o gadw bob plentyn yn ddiogel. Cefnogir hyn gan Comisiynnydd Plant Cymru (2019) wrth nodi yn erthygl rhif 19 fod gan blant yr hawl i gael eu diogelu rhag cael eu brifo neu eu trin yn wael.
Enghraifft arall o bolisi sydd yn gysylltiedig â diogelu plant yw y ‘Polisi Cyfrinachedd’ lle nodir y pwysigrwydd o diogelu gwybodaeth personol plant. Cefnogir hyn gan GOV.UK (2018 a) yn y Deddf Diogelu Data wrth uwcholeuo ei fod yn hollbwysig i ddiogelu gwybodaeth a data personol pob plentyn.
Pwrpas y dasg yma oedd i ddewis a chwarae rôl gweithwr proffesiynnol a gweithio yn aml-asiantaethol ac yn aml-ddisgyblaethol gyda gweithwyr proffesiynnol eraill mewn cynhadledd. Fel nodir y Cheshire East Local Safeguarding Children Board (dim dyddiad) pwrpas cynhadledd yw i drafod gofidion am ofal a lles plentyn ac i weithio mewn partneriaeth er mwyn diogelu plant a credaf fy mod i wedi cyflawni hyn o fewn fy rôl i. Yn ychwanegu i hyn, nodir fod cynhadledd yn ymdrechu i sicrhau fod lles y plentyn yn cael ei gofalu amdano ac fe ddangosais i ymdrechion i wneud hyn trwy gydol y cynhadledd ac yn bennaf yn y cynllun gweithredu ar ddiwedd y drafodaeth. Cefnogir hyn gan Deddf Plant (1989) wrth nodi fod lles y plentyn yn hollbwysig.
Y rôl chwareais i yw rheolwraig y feithrinfa lle mynychir Tomi, y plentyn trafodir yn y cynhadledd ac mae cyfrifoldebau y fath yma o rôl yn cynnwys sicrhau fod pob plentyn yn cael y gofal gorau. Cytuna Professional Association For Childcare And Early Years (2016) gydag hyn wrth uwcholeuo fod darparu gofal o ansawdd uchel yn cynorthwyo i roi y dechrau gorau i blant mewn bywyd.
Un o’r cyfrifoldebau eraill sydd gan rheolwraig meithrinfa ydy gweithio ochr yn ochr gyda chydweithwyr a gweithwyr proffesiynnol eraill er mwyn sicrhau fod anghenion bob plentyn yn cael eu cyflawni. Cefnogir hyn gan UCAS (2019) wrth nodi y pwysigrwydd o wneud hyn. Cytuna National Careers Service (2019) gydag hyn wrth nodi y pwysigrwydd o gydweithio gyda chydweithwyr er mwyn sicrhau eu bod yn cwrdd ag angenion pob plentyn.
Roedd yna hefyd prifathrawes ysgol, cynorthwydd dosbarth, gweithwr cymdeithasol ac ymwelydd iechyd yn bresennol. Er hynny, wrth gael y cyfle i adfyfyrio, efallai y byddai wedi fod yn syniad da i gael rhywyn i gynrychioli y fam gan nad oedd hi yn gallu mynychu. Byddai hyn yn sicrhau fod y fam yn cael cyfle i gyfleu ei barn mewn dyfnder ac ymateb i beth oedd gan y gweithwyr proffesiynnol i ddweud. Nodir City Of York: Safeguarding Children Partnership (dim dyddiad) ei fod yn hollbwysig i’r rhiant neu rhieni i fod yn bresennol er mwyn sicrhau eu bod yn cael y cyfle i ddweud eu barn ac i ofyn unrhyw gwestiynnau berthnasol ynghlyn â’u plant/plentyn.
Wrth weithio yn aml-asiantaethol, rhoddir y cyfle i bawb rhannu eu gofidion o fewn eu rôl penodol nhw ac hefyd mae’n sicrhau fod pob agwedd priodol yn cael sylw. Wrth wneud hyn, fel nodir GOV.UK (2018 b) yn Working Together To Safeguard Children 2018 mae’n sicrhau fod y plentyn yn cael y cymorth a’r chefnogaeth sydd angen arnynt. Mantais arall o weithio aml-asiantaethol ydy ei fod yn gwella ansawdd gofal a lles plentyn sef bwriad y cynhadledd. Cefnogir hyn gan Cheminais (2009) wrth nodi ei fod yn arwain at ganlyniadau gwell i blant a phobl ifanc.
Er hynny, adnabyddais her ar ôl gorffen y cynhadledd sef diffyg eglurder o ran ein rolau fel gweithwyr proffesiynnol. Ar un llaw, teimlaf ein bod wedi llwyddo i gyd-weithio yn dda fel grŵp. Er hynny, ar y llaw arall, teimlaf ambell i dro, roedd rhai rolau a chyfrifoldebau yn cael eu cymysgu. Cefnogir hyn gan Chemanais (2009) wrth nodi fod angen sicrhau fod pob gweithwr proffesiynnol yn ymwybodol o eu cyfrifoldebau o fewn eu rôl penodol.
Pwysleisir Ellahham (dim dyddiad) y pwysigrwydd o weithio aml-ddisgyblaethol wrth nodi ei fod yn galluogi i gweithwyr proffesiynnol ffocysu ar eu maes penodol. Mae hyn yn sicrhau eu bod yn ymyrryd mewn bywyd plentyn pan fod angen er mwyn cael effaith cadarnhaol ar fywyd y plentyn hynny. Felly, yn y dyfodol, os petawn yn cael y cyfle i fynychu cynhadledd, bydden i yn sicrhau fy mod yn hollol ymwybodol o fy nghyfrifoldebau i o fewn fy rôl neu swydd. Wrth wneud hyn, byddai yn sicrhau na byddaf yn trafod unrhyw faterion tu allan fy rôl neu swydd. Cefnogir hyn gan Bacal (2019) wrth bwysleisio fod yn rhaid i unigolion fod yn ymwybodol o eu rôl er mwyn iddynt gallu cario eu swydd a’r cyfrifoldebau allan yn effeithiol.
Wrth gael y cyfle i adfyfyrio ar y dasg, rwyf wedi sylweddoli faint yn fwy o wybodaeth am ddiogelu plant oedd yna i fod yn ymwybodol ohono sydd yn hollbwysig i unrhyw unigolyn sydd yn gweithio gyda phlant. Nodir y National Day Nurseries Association (2019) fod diogelu ac amddiffyn plant yn elfen hanfodol bwysig o ymarfer pan yn gweithio gyda phlant. Cefnogir hyn gan Estyn (dim dyddiad) a GOV.UK (2018 c) yn yr Ofsted Safeguarding Policy wrth nodi y pwysigrwydd o gael gweithdrefnau effeithiol mewn lle er mwyn cadw plant yn ddiogel ac atal cam-drin, esgeulustod a cham-fanteisio.
Yn dilyn y modiwl a’r trafodaeth grŵp, rwyf wedi dysgu ystod eang o wybodaeth am ddiogelu plant. Ymhlith y wybodaeth yma, mae cyfreithau a deddfwriaethau, polisiau a gweithdrefnau yn ogystal ag adroddiadau a grëuwyd o ganlyniad i farwolaethau plant oherwydd diffyg diogelu plant.
Un enghraifft o hyn yw achos Jasmine Beckford lle bu farw yn bedair mlwydd oed yn y flwyddyn 1984. Roedd hyn o ganlyniad i yr holl cam-driniaeth gwynebodd o eu llys-dad sydd yn cynnwys cael ei gorfodi i lwgu a cael ei harteithio am bron blwyddyn gyfan. O fewn y blwyddyn yma, cafodd y teulu 78 o ymweliadau gan weithwr cymdeithasol. Serch hynny, roedd yna feithiant i adnabod unrhyw cam-driniaeth a chafodd Jasmine Beckford ei guro i farwolaeth (Thomas a Special To The New York Times, 1985). O ganlyniad i hyn, crewyd Deddf Plant (1989) sef fel nodir Prifysgol Cymru Y Drindod Dewi Sant (2018) un o’r dogfennau mwyaf pwysig o fewn y ganrif diwethaf. Pwysleisir y Deddf yma y pwysigrwydd o lais y plentyn a nodir ei fod yn oruchaf. 
Enghraifft arall o achos lle mae deddf wedi cael ei roi mewn lle o ganlyniad i fethiant i ddiogelu plant yw achos Victoria Climbié lle fuodd diffyg cyfathrebu rhwng y gweithwyr proffesiynnol oedd fod i weithio yn aml-asiantaethol gyda eu gilydd i sicrhau fod lles y plentyn yn cael ei gofalu amdano. O ganlyniad i yr holl camdriniaeth gwynebodd a’r diffyg cyfathrebu rhwng y gweithwyr proffesiynnol, arweiniodd at farwolaeth y ferch ifanc yn y flwyddyn 2000 yn wyth mlwydd oed ac felly, fel nodir Deddf Plant (1989) cafodd ei diweddaru yn 2004. Nodir Deddf Plant (2004) y pwysigrwydd o gydweithredu a chydweithio er mwyn codi safonau lles plant. Yn ychwanegu i hyn, creuwyd targedau er mwyn diogelu a hybu lles plant. Cefnogir hyn gan GOV.UK (2003) yn y Laming Report wrth ddadansoddi achos Victoria Climbié a nodi eu bwriad sef ymdrechu i wella lles plant.
Enghraifft arall o achos rwyf wedi dysgu mwy amdano yw llofruddiaeth Jessica Chapman a Holly Wells. Nodir University College London (2004) yn y Bichard Report fod y ddwy ferch wedi cael eu llofruddio yn 2002 yn ddeg mlwydd oed. Yn ychwanegu i hyn, dandansoddir yr achos a pwysleisir mai un o’r methiannau allweddol oedd methiant Heddlu Humberside a’r gweithwyr cymdeithasol i adnabod patrwm o fewn ymddygiad Ian Huntley sef y dyn oedd wedi llofruddio y ddwy ferch ifanc. Credir y rheswm am hyn yw oherwydd oedd y cyfarfodydd yma a drefnwyd gyda Ian Huntley wedi cael eu wneud mond gyda’r gweithwyr cymdeithasol neu’r heddlu yn hytrach na fod pob gweithwyr proffesiynnol yn bresennol ar unwaith. Felly, o ganlyniad i hyn, dangosir y methiant yma o ran gweithio yn aml-asiantaethol. Adlewyrchir methiant y gweithwyr proffesiynnol yma i gyfathrebu yn effeithiol gyda’i gilydd a rhannu gwybodaeth perthnasol a phwysig yn yr adroddiad a fel pwysleisir y Children’s Workforce Development Council (2008) mae gweithio aml-asiantaethol ac integredig yn hollbwysig gan ei fod yn cynnig cefnogaeth i blant a phobl ifanc er mwyn ymdrechu i wella ansawdd eu bywyd. Yn dilyn yr achos, nodir fod niferoedd o unigolion yn credu y dylai mwy o sylw fod wedi cael ei roi i’r Deddf Diogelu Data ac erbyn hyn, nodir GOV.UK (2018 a) fod y deddf wedi cael ei diweddaru i Ddeddf Diogelu Data 2018 sydd yn ffocysu ar elfennau megis data personol. Yn ychwanegu i hyn, pwysleisir adroddiad Bichard y pwysigrwydd o’r Criminal Record Bureau (CRB) sydd yn ymwybodi eraill o unrhyw cyhuddiadau neu troseddau a gyflawnwyd. Erbyn hyn, nodir GOV.UK (dim dyddiad a) fod y Disclosure And Barring Service (DBS) yn galluogi i gyflogwyr i wneud penderfyniadau recriwtio mwy diogel o ran pwy maent yn cyflogi o fewn eu gweithle.
Dysgais llawer o wybodaeth o’r sefyllfa trafodir yn y gynhadledd wrth godi ymwybyddiaeth o ran y pwysigrwydd o adnabod arwyddion a symptomau. Yn ôl yr NSPCC (2019 a) y symptomau mwyaf cyffredin o gamdriniaeth ydy sgiliau cymdeithasu gwael, perthynas gwael gyda rhiant neu rhieni a chambihafio o flaen plant eraill. Felly, wrth ddysgu mwy am y fath o arwyddion sydd yn gysylltiedig â chamdrin, byddai hyn yn fuddiol i mi yn y dyfodol pan yn gweithio gyda phlant wrth sicrhau fy mod yn adnabod yr arwyddion yma. Byddai hyn o ganlyniad yn sicrhau fy mod yn diogelu plant ac yn hyrwyddo eu lles sef yn ôl GOV.UK (2018 b) yn Working Together To Safeguard Children 2018, beth y disgwylir o unigolion sydd yn gweithio gyda phlant.
Os petai fy mod yn adnabod yr arwyddion yma a’u bod yn barhaol, bydden i yn sicrhau fy mod yn gwneud cofnod o hyn. Cefnogir hyn gan Kent County Council (2018) wrth bwysleisio y pwysigrwydd o gofnodi. Cefnogir hyn ymhellach gan GOV.UK (2018 ch) yn Keeping Children Safe In Education 2018 wrth nodi fod gan bob unigolyn sydd yn gweithio gyda phlant dyletswydd i nodi unrhyw phryderion sydd ganddynt.
Felly, mae’n amlwg fod yr elfennau yma megis adnabod arwyddion a symptomau, cadw cofnodion, DBS a gweithio aml-asiantaethol yn hollbwysig er mwyn sicrhau fod plant yn cael eu diogelu rhag niwed. 
Pwysleisir Burton (2018) fod deddfau yn newid yn barhaol ac mae’n hanfodol bwysig i gadw lygaid ar unrhyw newidiadau iddynt. Yn ôl Canllawiau Amddiffyn Plant Cymru Gyfan (2008) mae gan Fyrddau Lleol Diogelu Plant cyfrifoldebau helaeth iawn o ran diogelu a hybu lles plant. Ychwanegir i hyn wrth nodi fod y canllawiau yn pwysleisio fod gan bawb ddyletswydd i amddiffyn pob plentyn rhag cael eu camdrin neu eu hesgeuluso. Yn yr un modd, nodir Prifysgol Cymru Y Drindod Dewi Sant (2018) a Keeping Children Safe (2017) mai cyfrifoldeb pawb yw diogelu plant. Cefnogir hyn ymhellach gan Comisiynnydd Plant Cymru (2019) sef Sally Holland wrth uwcholeuo o fewn erthygl rhif 19 o’r CCUHP ni ddylai unrhyw phlentyn cael ei niweidio a dylir cael ei gadw yn ddiogel. Yn ôl y National Day Nurseries Association (2019) mae diogelu plant yn sicrhau ein bod yn hybu eu lles a fel pwysleisir Deddf Plant (1989) mae lles plant yn hollbwysig.

